PROGRAMSKI  ZADATAK
Prema projektnom zadatku investitora i UTU uraditi Glavni projekat ulice „Mujo Ulqinaku“ definisane DUP-om „Pristan“.
Uslovi za projektovanje
Projektantu će biti dostavljeni sljedeći uslovi:

1.UTU za izvođenje rekonstrukcije dvije primarne saobraćajnice gradske mreže 
izdati od Sekretarijata za prostorno planiranje i održivi razvoj Opštine Ulcinj br. 05 –   3293/1 - 2012od 03.08.2012;

2.Projektni zadatak dobijen od Investitora.
3.Geodetska podloga dobijena od Investitora.

Elementi situacionog plana su uslovljeni Urbanističko-tehničkim uslovima, kao i granicama katastarskih parcela, koje će Projektant u potpunosti poštovati. 

Elementi situacionog plana

Elemente situacionog plana treba odrediti tako da se u potpunosti uvaže ograničenja data UT uslovima a da geometrija trase ostvari sklad i kontinuitet korišćenih elemenata.
Situacioni plan treba da se sastoji  od pravaca i kružnih krivina. Sve elemente  krivina dati  
tabelarno sa potrebnim podacima za obilježavanje istih na terenu.
Za svaki poprečni profil dati  koordinate osovine trase i lijeve i desne ivice 
kolovoza i trotoara.  

Tabelarno  dati zaobljenja spoljašnjih ivica kolovoza u raskrsnicama i 
koordinate svih tačaka neophodnih za zaobljenje spoljašnjih ivica kolovoza.

Proširenje kolovoza nije potrebno vršiti u krivinama malih radijusa, zbog ograničenih prostornih uslova.  

Sa lijeve strane ulice (u smjeru rasta stacionaže od centralnog gradskog jezgra ka Kosovskoj ulici) planirati izgradnju parkinga paralelno sa osovinom saobraćajnice širine minimalno 2.00m.
Ova ulica je planirana da bude jednosmjerna tako da do parkinga treba planirati saobraćajnu traku minimalne širine od 3.00m.

Oivičenje treba planirati sa odgovarajućim visokim i oborenim ivičnjacima.

Trotoari će biti obostrani promjenljive širine. Trotoar je urađen u skladu sa UTU a širina istog je varijabilna na pojedinim 
dionicama zbog prostornih ograničenja.
Planirati izradu projekta atmosferske kanalizacije.
Elementi nivelacionog plana
Niveleta projektovane saobraćajnice, treba da bude određena  tako da  što više prati postojeću saobraćajnicu, zadovoljavajući pri tome kriterijum efikasnog površinskog odvodnjavanja. 
Prelome nivelete  zaobliti odgovarajućim vertikalnim krivinama, što treba  
prikazati na uzdužnom profilu.
Poprečne nagibe kolovoza odrediti prema propisima za projektovanje 
gradskih saobraćajnica i isti su promjenljivi. Oni se kreću u granicama od 2.00% do 
4.00%. U zoni raskrsnica na početku i završetku trase, vrši se nivelaciono uklapanje u 
postojeće saobraćajnice. 
Vitoperenje kolovoza izvršiti oko osovine saobraćajnice a dijagram vitoperenja 
dati  na uzdužnom profilu.

Poprečni nagibi trotoara su jednolični i usmjereni ka kolovozu i isti iznose 1.50%.
Na posebnom prilogu uraditi Nivelacioni plan sa tokom projektnih izohipsi. 
Kolovozna konstrukcija

Kolovozna konstrukcija je planirana od asfaltnog kolovoznog zastora, u 


svemu prema detalju.

Konstrukcija trotoara planirana je od behaton elemenata, u svemu prema detalju.
Saobraćajna signalizacija

Posebnim prilogom dati  plan horizontalne i vertikalne saobraćajne 
signalizacije sa svim potrebnim detaljima.

Na bazi poprečnih profila sračunati  količine za predmjer i predračun radova, 
a izvedene količine utvrdiće nadzorni organ, prilikom izvođenja radova.

Sve radove treba izvesti u skladu sa Knjigom br.II – Ugovornih dokumenata za 
izgradnju, rekonstrukciju i modernizaciju puteva u Crnoj Gori.

